[{"text_idx": "#000002", "text": "San Fermin txapelketa urtero Huarteko Euskal Jai frontoian jokatu izan da, baina pandemiaren eraginez 2021ean Galarretan jokatu dute osorik. Azken ia 20 egunetan ligaxkako eta finalerdietako partiduak lehiatu eta gero, asteazkenean jokatu ziren bi finalak, arratsaldeko 17:00etatik aurrera."}, {"text_idx": "#000003", "text": "Pilota jaialdiko bigarren partidua izan zen A txapelketako finala, 300 zale ingururen aurrean jokatu zena, eta emozio handikoa izan zena amaierara arte, izan ere, txapela gorrientzat edo urdinentzat izango zen ikusteko azken tantora arte itxaron behar izan zuten han bildutakoek."}, {"text_idx": "#000004", "text": "Oso partida ederra jokatu zuten lau erremontistek, erritmo azkarrean jokatu zen eta emozioa eta oreka izan zen lehia hasi eta buka. Markagailuan aurretik izan ziren bikote bata zein bestea, baina hiru tantoko baino alde handiagoa lortu ezinik."}, {"text_idx": "#000005", "text": "Azkenean, Ansa II.a eta Larran\u0303aga aurretik jarri ziren markagailuan (29-28) baina gorriek lortu zituzten partidako azken bi tantoak, bat bi paretaz eta bestea luze jotako pilotakada bati esker, hartara 29-30 irabazita San Fermin Torneoaren txapela jantzi zutelarik."}, {"text_idx": "#000006", "text": "B txapelketako finalean berriz, Loitegi eta Zubiri nagusitu ziren (30-21) Urrutia II.a eta Martirenaren aurka. Zubiri jaun eta jabe izan zen partida osoan zehar, maila oso altuan ibili zen eta Loitegiren laguntzaz merezimendu osoz eskuratu zuten garaipena."}, {"text_idx": "#000009", "text": "Kopako finalarekin amaitu da Laxoa denboraldia"}]